ג'וביהא

ג'וביהא (בערבית: الجبيهة) הוא אחד הרבעים במטרופולין של עמאן, בירת ירדן. הוא הרובע ה-18 מתוך 27 רבעים בעיר. הרובע ממוקם בצפון מערב עמאן.<ref>Maplandia world gazetteer</ref> ברובע מספר מתחמי מגורים, בילוי, תיירות, האוניברסיטה של ירדן, בתי חולים ומשרדי ממשלה. הרובע מחולק לשש שכונות, אל-ג'מעה, א-רשיד, קוטנה, אל-סאדק, אל-זייתונה ואל-בלדייה.

== היסטוריה ==
בתחומי ג'וביהא נמצא אתר ארכאולוגי בשם רוג'ם אל-ג'וביהא, בו התגלו שרידים של מגדל עמוני מבוצר.<ref name=":0"></ref> הוצע לזהות את ג'וביהא עם היישוב המקראי יגבהה.<ref name=":0" /><ref></ref> זיהוי זה עולה יפה גם מבחינה גאוגרפית וגם מבחינה לשונית.

== הרובע ==
=== המיקום ===
הרובע ממוקם בצד הצפון מערבי של עמאן. הוא מחבר בין מספר שכונות ורבעים בעמאן. הוא גובל במזרח באזורי עמאן המזרחיים כמו טברבור, טאריק ובפרברי אל-אקצה. מצפון לשאפה בדרן ואבו נייסר. ממערב לסווילה, טלאא אל-עלי ואום אל-עלי סוממאק. מדרום לעבדאלי, ג'בל אל-חוסיין ורובע בסמן. רובע ג'וביהא מוגדר בין הרחובות הירדן ממזרח ורחוב המלכה ראניה ממערב. רובע ג'וביהא מורכב ממספר שכונות, שכונת אל-ג'מעה, שכונת א-רשיד, שכונת קטאנה (שנקראת בכינויו העממי עיר הספורט), שכונת אל-סאדק, שכונת אל-זייתונה ושכונת אל-בלדייה.

=== אקלים ===
רובע ג'וביהא מאופיין במזג אוויר קריר בקיץ ובחורף קר מאוד בהשוואה לשאר חלקי העיר. לעיתים יורד שלג בחורף. גובה הרובע נע בין 950 ל-1050 מטר מעל פני הים.

=== נכבדים ===
ברובע מתגוררים אישים חשובים כמו הנסיכה בסמה בנת טלאל, נכבדים בכוחות המזוינים, בשירותי הרפואה המלכותיים ובביטחון הציבור הירדני. בנוסף למספר רב של שרים ובכירים במדינה.

=== משרדי ממשלה ברובע ג'וביהא ===
* משרד ההשכלה הגבוהה
* מחלקת גיוס כללית
* שירות אכיפת סמים
* המרכז הגאוגרפי המלכותי
* המחלקה לסטטיסטיקה
* האגודה המדעית המלכותית
* מחלקת מס הכנסה
* המחלקה הפיננסית של עמאן הצפונית
* מחלקת קרקעות וסקר
* הגנה על הסביבה
* מרכז הביטחון של א-רשיד

== חינוך ובריאות ==
מלכה ראנייה אל-עבדאללה]]
בג'וביהא ממוקמים מספר מוסדות חינוך, כגון אוניברסיטת ירדן,<ref></ref> האגודה המדעית המלכותית , האוניברסיטה הגרמנית-ירדנית , בית הספר הגבוה לטכנולוגיה על שם הנסיכה סומאיה <ref></ref> וכ-15 בתי ספר ציבוריים ובתי ספר פרטיים כמו בית הספר ג'וביהא וקבוצת בתי הספר אל ג'מי. ברובע נמצא גם משרד ההשכלה הגבוהה והמחקר המדעי .<ref></ref> בתי הספר הפרטיים הם: בית הספר אל-איתיחאד, בית הספר האוניברסיטאי, בתי הספר אל נור, בתי הספר לצמיחה חינוכית, בית הספר ליצירתיות חינוכית, בתי הספר לפטריארכיה הלטינית, בתי הספר מטעם אוקספורד, בית הספר ג'ייל אל ראשד, בתי ספר אלפרד, בתי ספר חלוצי האקדמיה הבינלאומית וגן ילדים.

שמו של רחוב האוניברסיטה הוסב לרחוב המלכה ראניה אל-עבדאללה. אוניברסיטת ירדן היא האוניברסיטה הוותיקה ביותר בממלכה האשמית של ירדן. בית החולים האוניברסיטאי שליד אוניברסיטת ירדן הוא אחד מבתי החולים הטובים בירדן. בנוסף, ברובע נמצאים גם בית החולים והמרכז הרפואי לסרטן על שם המלך חוסיין ובית החולים אל ישראא. יש ברובע גם 3 מרכזי בריאות ממשלתיים, מאות רופאים, מרפאות פרטיות וספריות רבות.

== בילוי, בידור ותיירות ==
ברובע ג'וביהא ישנם אזורי בילוי ובידור כגון, המדרחוב התוסס מאוד מול השער הצפוני של אוניברסיטת ירדן. האטרקציות העיקריות ברובע הן, מסעדת סיוין, מסעדת הנרות, קפה לילות שחרזדה וכן קניון האוניברסיטה.

הירדנים נוטים לנהור לרובע ג'וביהא כדי ליהנות ממזג האוויר הקריר בקיץ. המבקרים ברובע חונים בדרך כלל בצד "דרך אבו נסייר" המשקיפה על העיר. המבקרים נהנים לשבת בביתי הקפה ליהנות משתייה, לעשן נרגילות ולצפות בנוף העיר במיוחד בשקיעה. אזור השעשועים ברובע ג'וביהא משך עליו יותר מכל יתר הרבעים מבקרים רבים מכיוון שיש בו את פארק השעשועים הגדול ביותר במדינה. בשנת 2017 פארק השעשועים נסגר לצמיתות בגלל הידרדרות בטיחות המתקנים והמבנים.<ref></ref> בשנת 2018 הוכרזו תוכניות לפיתוח האתר לפארק סגור עם מתקנים למשפחות, צעירים וילדים.<ref></ref>

ברובע ג'וביהא נמצאת שכונת החלונות האדומים.<ref></ref> אחד הרחובות הגדולים ברובע ג'וביהא נקרא "רחוב טאלאייני" שמשמעותו "רחוב תאסוף אותי". תושבים מקומיים ניסו לעצור את תופעת הזנות באזור.<ref></ref>

=== פארקים קיימים ברובע ===
* פארק העצמאות - (בערבית: متنزه الاستقلال)
* פארק המורה - (בערבית: حديقة المعلم)
* פארק אל-הודה - (בערבית: حديقة الهدى)
* פארק העיתונאים - (בערבית: حديقة الصحفيين )
* פארק אל מנהל - (בערבית: حديقة المنهل)
* פארק רעייה האשמית - (בערבית: حديقة الراية الهاشمية)
* פארק תנועה - (בערבית: الحديقة المروريه)

== תחבורה ==
אף שרובע ג'וביהא נמצא בפאתי העיר הצפוניים, סלילת הכבישים הראשיים והכבישים המהירים, כמו כביש הטבעת המפורסם של כביש ירדן החדש סיפק גישה נוחה למחוזות הסמוכים ברחבי הבירה עמאן.

== ראו גם ==
* אוניברסיטת ירדן
*המרכז הרפואי לסרטן על שם המלך חוסיין 

== הערות שוליים ==

קטגוריה:עמאן